ગાંધીનગર પાટનગરનાં ૩૦ સેક્ટર સહિત મહાપાલિકા વિસ્તારમાં ગંદકી અને દબાણનાં મુદ્દે સમયસરની અને અસરદાર કામગીરી કરવા માટે મહાપાલિકા દ્વારા આગામી દિવસોમાં મોબાઇલ કોર્ટ શરૂ કરવાનું આયોજન કરવામાં આવ્યા પછી તેનો અમલ થયો નથી. પરિણામે અરજદારે દંડ ભરવા માટે મહાપાલિકા કચેરી સુધી લાંબા થવું નહીં પડે કે, ધક્કા ખાવાના રહેશે નહીં, તેવો હેતુ બર આવ્યો નથી. અમદાવાદ મહાપાલિકા દ્વારા આ પ્રકારે મોબાઇલ કોર્ટનો સફળ પ્રયોગ કરવામાં આવ્યો છે.